Der er lavet undersøgelser, der viser, at brætspil er mere populære nu end nogensinde. Det er tankevækkende, især fordi at vi aldrig har været så digitale, som vi er lige nu. Eksperter mener dog, at computerspil faktisk har været med til at gøre brætspil endnu mere populære. I 80’erne var strategi- og eventyrspil mere populært blandt nørderne. De unge i dag er vokset op med computerspil og har derfor opdaget spilkulturen. I dag er brætspil blevet en social aktivitet, der samler både unge mennesker og familier. Brætspillene i dag er også blevet kortere, hvilket er en klar fordel i en travl hverdag.